pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-อยู่บ้านก็ซื้อทรัพย์มือสองของ ธอส. ได้ ด้วยแอป GHBank Smart NPA ดูง่าย จองสบาย ในแอปเดียว [กระทรวงการคลัง]
วันจันทร์ที่ 11 พฤษภาคม 2563
อยู่บ้านก็ซื้อทรัพย์มือสองของ ธอส. ได้ ด้วยแอป GHBank Smart NPA ดูง่าย จองสบาย ในแอปเดียว [กระทรวงการคลัง]
ธนาคารอาคารสงเคราะห์ (ธอส.) อํานวยความสะดวกให้ลูกค้าที่สนใจซื้อทรัพย์ NPA หรือบ้านมือสองของ ธอส. ที่มีคุณภาพ ราคาสุดคุ้ม โดยไม่ต้องเดินทาง เพื่อความปลอดภัยไร้กังวลกับสถานการณ์ Covid-19 ด้วยแอปพลิเคชั่น GH Bank Smart NPA อยู่บ้านก็ซื้อได้
ธนาคารอาคารสงเคราะห์ (ธอส.) อํานวยความสะดวกให้ลูกค้าที่สนใจซื้อทรัพย์ NPA หรือบ้านมือสองของ ธอส. ที่มีคุณภาพ ราคาสุดคุ้ม โดยไม่ต้องเดินทาง เพื่อความปลอดภัยไร้กังวลกับสถานการณ์ Covid-19 ด้วยแอปพลิเคชั่น GH Bank Smart NPA อยู่บ้านก็ซื้อได้ ดูง่าย จองสบาย ในแอปเดียว โดยสามารถค้นหาทรัพย์ที่ต้องการได้เพียงระบุข้อมูล อาทิ ประเภททรัพย์ ทําเลที่ตั้ง ช่วงราคา ขนาดพื้นที่ และโปรโมชั่น ซึ่งแอปพลิเคชั่นจะแสดงรายการทรัพย์ที่ค้นหาพร้อมรูปภาพประกอบ สามารถคํานวณรายละเอียดค่าใช้จ่ายที่เกี่ยวข้องในเบื้องต้น อาทิ เงินจอง เงินดาวน์ และจํานวนเงินผ่อนดาวน์ได้ หากพบรายการทรัพย์ที่สนใจสามารถยื่นคําร้องขอเข้าดูทรัพย์ในสถานที่จริง และยังสามารถจองทรัพย์ผ่านแอปพลิเคชั่นอย่างง่ายดายเพียงปลายนิ้วของตัวท่านเองได้อีกด้วย ดาวน์โหลดเลย!!! แอปพลิเคชั่น GH Bank Smart NPA ได้ทั้งที่ App Store หรือ Play Store สอบถามรายละเอียดเพิ่มเติมได้ที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-กรมทางหลวงปิดสะพานทางเข้าท่าอากาศยานดอนเมืองวันแรกเป็นไปด้วยความเรียบร้อย พร้อมจัดเจ้าหน้าที่อำนวยการจราจรและขอความร่วมมือประชาชนเผื่อเวลาการเดินทาง
วันพุธที่ 8 พฤศจิกายน 2560
กรมทางหลวงปิดสะพานทางเข้าท่าอากาศยานดอนเมืองวันแรกเป็นไปด้วยความเรียบร้อย พร้อมจัดเจ้าหน้าที่อํานวยการจราจรและขอความร่วมมือประชาชนเผื่อเวลาการเดินทาง
กรมทางหลวง (ทล.) กระทรวงคมนาคม ดําเนินโครงการปรับปรุงทางหลวงหมายเลข 31 (ถนนวิภาวดีรังสิต) ฝั่งขาออก โดยเพิ่มช่องจราจรทางตรงเป็น 3 ช่องจราจร บริเวณสะพานเข้าท่าอากาศยานดอนเมือง (ทดม.) ช่วง กม.24+279
หรือบริเวณหน้า ทดม. (ระหว่างประเทศ) เพื่อเพิ่มประสิทธิภาพสายทาง และลดปัญหาการจราจรเนื่องจากบริเวณดังกล่าวมีลักษณะเส้นทางเป็นคอขวด
ทล. ได้หารือร่วมกับหน่วยงานที่เกี่ยวข้อง ได้แก่ บริษัท ท่าอากาศยานไทย จํากัด (มหาชน) กองกํากับการตํารวจจราจร เขตดอนเมือง ศูนย์ควบคุมจราจรวิภาวดีรังสิต/ทางพิเศษ กองกํากับการ 2 และสถานีตํารวจนครบาลดอนเมือง มีมติให้ทุบและปิดการจราจรสะพานทางเข้า ทดม. เพื่อไม่ให้กีดขวางช่องทางหลัก ตั้งแต่วันที่ 6 พฤศจิกายน 2560 เวลา 22.00 น. จนกว่าการดําเนินงานจะแล้วเสร็จในเดือนกันยายน 2561 โดยมีความคืบหน้าการปิดสะพาน ศูนย์สร้างและบูรณะสะพานที่ 3 ปทุมธานี ได้นําแผงกั้นแบริเออร์ไปปิดช่องทางขึ้นสะพานเข้า ทดม. และวางแนวก่อสร้าง เพื่อรื้อสะพานและเพิ่มช่องจราจรถนนวิภาวดีรังสิตขาออกเป็น 3 ช่องทาง พร้อมจัดเจ้าหน้าที่อํานวยความสะดวกบอกเส้นทางให้ประชาชนบริเวณด้านหน้า ทดม. ซึ่งตั้งแต่เริ่มปิดสะพาน การจราจรสามารถเคลื่อนตัวได้ สําหรับกิจกรรมของงานก่อสร้างในบริเวณดังกล่าว ประกอบด้วย งานทุบรื้อโครงสร้างสะพานเก่าและก่อสร้างสะพานใหม่ งานก่อสร้างขยายช่องจราจรจาก 2 ช่องจราจรเป็น 3 ช่องจราจร งานก่อสร้างระบบระบายน้ํา วางท่อเหลี่ยมขนาด 1.5 x 1.5 เมตร และงานก่อสร้างสะพานลอยคนเดินข้ามใหม่
ทล. แนะนําเส้นทางเลี่ยงเข้า ทดม. 3 เส้นทาง ได้แก่ 1) สะพานทางเข้าหน้าคลังสินค้า (ถนนวิภาวดีรังสิตฝั่งขาออก) 2) ทางยกระดับอุตราภิมุข (ดอนเมืองโทลล์เวย์) และ 3) สะพานกลับรถฐานทัพอากาศ เพื่อเข้าช่องทางประตู 3 (ถนนวิภาวดีรังสิตฝั่งขาเข้า) ทั้งนี้ ทล. ขออภัยในความไม่สะดวก ขอความร่วมมือประชาชนเผื่อเวลาการเดินทาง และขอความร่วมมือรถโดยสารสาธารณะ ให้จอดรับ - ส่งผู้โดยสารเท่านั้น สามารถสอบถามรายละเอียดเพิ่มเติมได้ที่ สํานักงานทางหลวงที่ 13 (กรุงเทพ) โทร. 0 2521 0581, 0 2521 5988 หรือ 08 1207 1525 และสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-ปรับโครงสร้างค่าไฟฟ้า เพื่อความคุ้มค่า และเป็นธรรม
วันเสาร์ที่ 23 กันยายน 2560
ปรับโครงสร้างค่าไฟฟ้า เพื่อความคุ้มค่า และเป็นธรรม
เน้นเสมอภาค เท่าเทียม
จากนโยบายเสริมสร้างความมั่นคงทางด้านพลังงานไฟฟ้าของประเทศ และสถานการณ์ด้านพลังงานที่มีความเปลี่ยนแปลงไป คณะกรรมการกํากับกิจการพลังงาน (กกพ.) จึงกําหนดให้มีการทบทวนโครงสร้างอัตราค่าไฟฟ้าในทุก ๆ 3 – 5 ปี เพื่อให้การใช้ไฟฟ้าของทุกภาคส่วนเป็นไปอย่างมีประสิทธิภาพ และเป็นธรรม โดยขณะนี้กําลังเข้าสู่วาระการทบทวนโครงสร้างอัตราค่าไฟฟ้า ประจําปี 2561 - 2563 ซึ่งเป็นช่วงเวลาของการเก็บข้อมูลโดยการจําแนกต้นทุนของแต่ละกิจการตามพื้นที่ในระดับภาคและระยะทาง ทั้งกิจการผลิต กิจการระบบส่ง กิจการระบบจําหน่าย และกิจการค้าปลีก ให้มีความชัดเจน โปร่งใส สามารถตรวจสอบได้ โดยการเก็บข้อมูลและศึกษาต้นทุนนี้จะช่วยให้การบริหารจัดการการลงทุนระบบโครงสร้างพื้นฐานมีประสิทธิภาพยิ่งขึ้น
ทั้งนี้ นโยบายโครงสร้างค่าไฟฟ้าของประเทศไทยเป็นไปตามความเหมาะสมของโครงสร้างทางเศรษฐกิจ สังคม และส่งเสริมความเสมอภาคของประชาชนในทุกภูมิภาค โดยจะกําหนดให้เป็นอัตราเดียวสําหรับผู้ใช้ไฟฟ้าประเภทเดียวกัน (Uniform Tariff) ยกเว้นธุรกิจบนเกาะ และผู้ใช้ไฟฟ้าที่เชื่อมโยงกับโครงข่ายระบบไฟฟ้าระหว่างประเทศ
นางสาวนฤภัทร อมรโฆษิต เลขาธิการสํานักงานคณะกรรมการกํากับกิจการพลังงาน ชี้แจงว่า การทบทวนหรือปรับปรุงโครงสร้างค่าไฟฟ้าขณะนี้อยู่ในขั้นตอนของการศึกษา และสอดคล้องกับนโยบายของคณะกรรมการนโยบายพลังงานแห่งชาติ ที่ให้มีการรับฟังความคิดเห็นของทุกภาคส่วนที่เกี่ยวข้องก่อนประกาศปรับโครงสร้างค่าไฟฟ้าอย่างเป็นทางการ รวมทั้งศึกษาผลกระทบที่เกี่ยวข้องอยู่เสมอ เพื่อกําหนดว่าแต่ละพื้นที่ของประเทศควรจะดําเนินการอย่างไร อนึ่ง ขณะนี้ยังไม่มีการดําเนินการปรับโครงสร้างค่าไฟฟ้าแต่อย่างใด จึงไม่ส่งผลกระทบต่อภาคการท่องเที่ยวที่กล่าวกันว่า ผู้ประกอบการอาจถูกเก็บค่าไฟฟ้าในอัตราที่สูงกว่าบ้านเรือนทั่วไป ในทางตรงกันข้าม รัฐบาลให้การสนับสนุนอุตสาหกรรมการท่องเที่ยวเป็นอย่างยิ่ง โดยคํานึงถึงความเป็นธรรมต่อผู้ใช้ไฟฟ้าและผู้ประกอบการเป็นสําคัญ
ภาพ/ข่าว : กลุ่มสื่อสารเชิงกลยุทธ์ สํานักโฆษก
รัฐบาลไทย-ข่าวทำเนียบรัฐบาล-สธ.รับมอบเงินจาก “กองสลาก” เพิ่มการเข้าถึงบริการประชาชนจังหวัดนนทบุรี
วันพฤหัสบดีที่ 5 กรกฎาคม 2561
สธ.รับมอบเงินจาก “กองสลาก” เพิ่มการเข้าถึงบริการประชาชนจังหวัดนนทบุรี
กระทรวงสาธารณสุข รับมอบเงินสนับสนุนการจัดซื้อครุภัณฑ์ทางการแพทย์ จากสํานักงานสลากกินแบ่งรัฐบาล จํานวน 93,584,861 บาท เพื่อขยายบริการผู้ป่วยโรงพยาบาล 5 แห่งในจังหวัดนนทบุรี เพิ่มการเข้าถึงบริการของประชาชน
วันนี้ (5 กรกฎาคม 2561) ที่กระทรวงสาธารณสุข จ.นนทบุรี ศ.คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมนายแพทย์เจษฎา โชคดํารงสุข ปลัดกระทรวงสาธารณสุข ประชุมผู้บริหารระดับสูงกระทรวงสาธารณสุข และรับมอบเงินจากสํานักงานสลากกินแบ่งรัฐบาล จํานวน 93,584,861 บาท เพื่อสนับสนุนครุภัณฑ์ทางการแพทย์แก่โรงพยาบาล 5 แห่งในจังหวัดนนทบุรี ก่อนการประชุม
ศ.คลินิก เกียรติคุณ นายแพทย์ปิยะสกลให้สัมภาษณ์ว่า กระทรวงสาธารณสุข มีนโยบายให้ประชาชนเข้าถึงบริการที่มีคุณภาพ มาตรฐานใกล้บ้าน ลดความแออัด ลดเวลารอคอยการรักษา โดยเฉพาะในเขตชุมชนเมือง เช่นจังหวัดนนทบุรี ซึ่งเป็นจังหวัดในเขตปริมณฑล ที่มีประชากรหนาแน่นเป็นอันดับ 2 รองจากกรุงเทพมหานคร ทําให้ผู้ป่วยต้องรอรับการรักษาจํานวนมาก มีโรงพยาบาลในสังกัดสํานักงานปลัดกระทรวงสาธารณสุขจํานวน 7 แห่ง และมีจํานวนเตียงจริงรวมทั้งสิ้นเพียง 755 เตียง คิดเป็น 0.66 เตียง : 1,000 ประชากร จากเกณฑ์มาตรฐาน 2 เตียง : 1,000 ประชากร ซึ่งไม่เพียงพอต่อการให้บริการประชาชนจังหวัดนนทบุรีได้อย่างมีคุณภาพ
ศ.คลินิก เกียรติคุณ นายแพทย์ปิยะสกลกล่าวต่อว่า การที่สํานักงานสลากกินแบ่งรัฐบาลได้ให้การสนับสนุนงบประมาณ จํานวน 93,584,861 บาท ตามโครงการพัฒนาระบบบริการสุขภาพจังหวัดนนทบุรี (Nonthaburi Project: One Province One Hospital) ของเขตสุขภาพที่ 4 ในครั้งนี้ จะช่วยเพิ่มการเข้าถึงบริการสุขภาพภาครัฐของประชาชนจังหวัดนนทบุรีและจังหวัดใกล้เคียงมากยิ่งขึ้น
ด้านนายแพทย์สุระ วิเศษศักดิ์ ผู้ตรวจราชการกระทรวงสาธารณสุข เขตสุขภาพที่ 4 กล่าวว่า สําหรับงบประมาณที่ได้รับการสนับสนุนจากสํานักงานสลากกินแบ่งรัฐบาล จะนําไปจัดซื้อครุภัณฑ์การแพทย์ และอุปกรณ์สนับสนุนที่จําเป็นให้โรงพยาบาล 5 แห่ง เพื่อขยายการให้บริการผู้ป่วยใน ดังนี้ โรงพยาบาลพระนั่งเกล้า 46,180,000 บาท โรงพยาบาลบางบัวทอง 24,500,000 บาท โรงพยาบาลบางใหญ่ 11,564,861 บาท โรงพยาบาลปากเกร็ดจํานวน 3,240,000 บาท และโรงพยาบาลบางกรวยจํานวน 8,100,000 บาท ขณะนี้ สํานักงานสลากกินแบ่งรัฐบาลได้โอนเงินเข้าบัญชีโรงพยาบาลแล้ว
จังหวัดนนทบุรี มีประชากรตามทะเบียนราษฎร์ 1,211,924 คน มีประชากรแฝงในพื้นที่ 713,146 คน รวมประชากรกว่า 2 ล้านคน ขณะที่มีโรงพยาบาลภาครัฐ สังกัดสํานักงานปลัดกระทรวงสาธารณสุขคือ โรงพยาบาลพระนั่งเกล้า 515 เตียง และโรงพยาบาลชุมชน 6 แห่งได้แก่ โรงพยาบาลบางบัวทอง 47 เตียง โรงพยาบาลบางใหญ่ 33 เตียง โรงพยาบาลบางกรวย 30 เตียง โรงพยาบาลปากเกร็ด 35 เตียง โรงพยาบาลไทรน้อย 65 เตียง โรงพยาบาลบางบัวทอง 2 จํานวน 30 เตียง เขตสุขภาพที่ 4 และสํานักงานสาธารณสุขจังหวัดนนทบุรี จึงได้จัดทําโครงการพัฒนาระบบบริการสุขภาพจังหวัดนนทบุรี เพื่อเพิ่มการเข้าถึงบริการสุขภาพภาครัฐของประชาชนจังหวัดนนทบุรีและจังหวัดใกล้เคียง โดยมีแผนพัฒนาในระยะ 5 ปี (ปี 2561 - 2565) จะขยายเตียงเป็น 1,375 เตียง ซึ่งจะเพียงพอต่อการให้บริการประชาชน
**************************************** 5 กรกฎาคม 2561
รัฐบาลไทย-ข่าวทำเนียบรัฐบาล-“สคร. นำส่งรายได้จากรัฐวิสาหกิจในช่วง 10 เดือนแรกสูงกว่าเป้าหมาย 21% ช่วยรักษาเสถียรภาพการคลัง”
วันพฤหัสบดีที่ 10 สิงหาคม 2560
“สคร. นําส่งรายได้จากรัฐวิสาหกิจในช่วง 10 เดือนแรกสูงกว่าเป้าหมาย 21% ช่วยรักษาเสถียรภาพการคลัง”
ยอดเงินนําส่งรายได้แผ่นดินของรัฐวิสาหกิจสะสมในช่วง 10 เดือนแรกของปีงบประมาณ 2560 (ตุลาคม 2559 – กรกฎาคม 2560) มีจํานวน 142,806 ล้านบาท ซึ่งสูงกว่าเป้าหมายจํานวน 24,889 ล้านบาท หรือคิดเป็น 21%
นายเอกนิติ นิติทัณฑ์ประภาศ ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ยอดเงินนําส่งรายได้แผ่นดินของรัฐวิสาหกิจสะสมในช่วง 10 เดือนแรกของปีงบประมาณ 2560 (ตุลาคม 2559 – กรกฎาคม 2560) มีจํานวน 142,806 ล้านบาท ซึ่งสูงกว่าเป้าหมายจํานวน 24,889 ล้านบาท หรือคิดเป็น 21%
นายชาญวิทย์ นาคบุรี รองผู้อํานวยการ สคร. ในฐานะโฆษก สคร. กล่าวเพิ่มเติมว่า สาเหตุหลักที่รัฐวิสาหกิจนําส่งรายได้แผ่นดินสูงกว่าเป้าหมายในช่วง 10 เดือนแรก เนื่องจากประสิทธิภาพการดําเนินงานของรัฐวิสาหกิจที่เพิ่มขึ้นซึ่งมีส่วนทําให้ผลประกอบการของรัฐวิสาหกิจดีขึ้น โดยรัฐวิสาหกิจที่มียอดเงินนําส่งรายได้แผ่นดินสะสม 10 เดือนแรกสูงสุด 5 อันดับแรก ได้แก่ สํานักงานสลากกินแบ่งรัฐบาล 25,540 ล้านบาท การไฟฟ้าฝ่ายผลิต
แห่งประเทศไทย 21,660 ล้านบาท บริษัท ปตท. จํากัด (มหาชน) 14,599 ล้านบาท ธนาคารออมสิน 13,118 ล้านบาท การไฟฟ้าส่วนภูมิภาค 11,384 ล้านบาท
นายเอกนิติ นิติทัณฑ์ประภาศ กล่าวสรุปว่า สคร. สามารถจัดเก็บรายได้แผ่นดินสูงกว่าเป้าหมายการจัดเก็บตามเอกสารงบประมาณ 2560 ที่กําหนดไว้ 131,000 ล้านบาท ซึ่งสะท้อนถึงการเพิ่มประสิทธิภาพการจัดเก็บรายได้แผ่นดินที่ดีขึ้น ส่งผลในการช่วยรักษาเสถียรภาพการคลังให้แก่ประเทศอีกด้วย
รัฐบาลไทย-ข่าวทำเนียบรัฐบาล-ทส. เตรียมดำเนินตามนโยบายรับมือ COVID-19
วันพุธที่ 18 มีนาคม 2563
ทส. เตรียมดําเนินตามนโยบายรับมือ COVID-19
ทส. เตรียมดําเนินตามนโยบายรับมือ COVID-19
ทส. เตรียมดําเนินตามนโยบายรับมือ COVID-19
วันที่ 17 มีนาคม 2563เวลา 14.00 น. ณ ห้อง 301 นายวราวุธ ศิลปอาชารัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมการดําเนินการเพื่อสนับสนุนศูนย์ป้องกันและเฝ้าระวังภัยจากโรคติดเชื้อไวรัสโดโรนา 2019 (COVID-19) โดยมีหัวหน้าส่วนราชการในสังกัด ทส. เข้าร่วมประชุมโดยพร้อมเพรียง
รัฐมนตรีว่าการกระทรวงทรัพยากรธรรมชาติและสิ่งแวดล้อม ได้แจ้งให้ที่ประชุมทราบถึงผลการประชุมคณะรัฐมนตรี เกี่ยวกับมาตรการเตรียมความพร้อมการรับมือและควบคุมการระบาดของCOVID-19 โดย คณะรัฐมนตรีมีมติให้ปิดสถานบันเทิง สนามมวย โรงเรียน มหาวิทยาลัย สถานศึกษา อาบอบนวด สนามม้า โรงภาพยนตร์ และสถานที่ที่มีการรวมกลุ่ม ห้ามจัดกิจกรรมที่มีการรวมกลุ่มมากกว่า 50 คนขึ้นไปในเขตกรุงเทพฯ และปริมณฑล และมากกว่า 100 คนในเขตต่างจังหวัด
สําหรับแนวทางในการดําเนินงานตามภารกิจของกระทรวงทรัพยากรธรรมชาติและสิ่งแวดล้อม ขอให้หัวหน้าส่วนราชการระดับกรม พิจารณาตามความเหมาะสม อาจมีการทํางานโดยการเหลี่อมเวลา การประชุมโดยใช้วีดีโอคอนเฟอร์เรนซ์ หรือการทํางานจากที่บ้าน แต่ทั้งนี้ทั้งนั้น ต้องมีผลงานและตัวชี้วัดการทํางานที่ชัดเจนและมีความก้าวหน้า การดําเนินงานตามนโยบายของกระทรวงทรัพยากรธรรมชาติและสิ่งแวดล้อม โดยเฉพาะการเบิกจ่าย เป็นสิ่งที่สําคัญ เพื่อพัฒนาสังคมและกระตุ้นเศรษฐกิจขอให้ดําเนินงานตามความเหมาะสมและมีศักยภาพ
รัฐบาลไทย-ข่าวทำเนียบรัฐบาล-ธ.ก.ส. สนับสนุนสินเชื่อรถจักรยานยนต์สร้างรายได้
วันพฤหัสบดีที่ 22 สิงหาคม 2562
ธ.ก.ส. สนับสนุนสินเชื่อรถจักรยานยนต์สร้างรายได้
ธ.ก.ส.พร้อมจ่ายสินเชื่อรถจักรยานยนต์สร้างรายได้ให้กับผู้ลงทะเบียนบัตรสวัสดิการแห่งรัฐ เกษตรกรหรือประชาชนทั่วไปที่ได้รับอนุญาตให้ประกอบอาชีพขับรถจักรยานยนต์รับจ้าง วงเงินรายละไม่เกิน 80,000 บาท และซ่อมแซมรายละไม่เกิน 30,000 บาท โดยมี บสย.ค้ําประกัน
ธ.ก.ส. พร้อมจ่ายสินเชื่อรถจักรยานยนต์สร้างรายได้ ให้กับผู้ลงทะเบียนบัตรสวัสดิการแห่งรัฐ เกษตรกรหรือประชาชนทั่วไปที่ได้รับอนุญาตให้ประกอบอาชีพขับรถจักรยานยนต์รับจ้าง วงเงินรายละไม่เกิน 80,000 บาท และซ่อมแซมรายละไม่เกิน 30,000 บาท โดยมี บสย.ค้ําประกันให้ 100% วงเงินกู้รวม 1,000 ล้านบาท พร้อมรับฟรีค่าธรรมเนียมค้ําประกันปีแรกและรับสิทธิ์ฝากเงินสงเคราะห์ชีวิตที่คุ้มครองสินเชื่อ และอุบัติเหตุในอัตราพิเศษ
นายสมภพ รอดกลาง ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) กล่าวว่า ตามที่คณะรัฐมนตรีมีมติเห็นชอบมาตรการพัฒนาคุณภาพชีวิตผู้มีบัตรสวัสดิการแห่งรัฐ ที่มุ่งให้ความช่วยเหลือและสร้างโอกาสทั้ง 4 มิติ คือ การมีงานทํา การฝึกอบรมอาชีพ การศึกษาและการเข้าถึงแหล่งเงินทุนในระบบ ธ.ก.ส. จึงได้จัดทําโครงการ “สินเชื่อรถจักรยานยนต์สร้างรายได้” เพื่อเปิดโอกาสให้ผู้มีบัตรสวัสดิการแห่งรัฐ เกษตรกรหรือบุคคลทั่วไป ได้เข้าถึงแหล่งเงินทุนที่เป็นธรรม เสริมสภาพคล่องป้องกันและแก้ไขปัญหาการกู้เงินนอกระบบ สนับสนุนการสร้างอาชีพและรายได้ รวมถึงช่วยให้บุคคลในครัวเรือนมีอาชีพหลักหรืออาชีพเสริม เพื่อยกระดับรายได้ที่มั่นคงและมีคุณภาพชีวิตที่ดีขึ้น โดยมีบรรษัทประกันสินเชื่ออุตสาหกรรมขนาดย่อม (บสย.) ให้การ ค้ําประกันเงินกู้แก่ผู้ที่ขอสินเชื่อดังกล่าว ภายใต้โครงการค้ําประกันสินเชื่อเพื่อผู้ประกอบการ Micro Entrepreneurs ระยะที่ 3 ผ่านโครงการ “บสย.รักพี่วิน”
สําหรับผู้ที่ต้องการขอสินเชื่อต้องเป็นผู้ลงทะเบียนบัตรสวัสดิการแห่งรัฐ เกษตรกรหรือบุคคลทั่วไป และเป็นผู้ที่ได้รับอนุญาตให้ประกอบอาชีพขับรถจักรยานยนต์รับจ้างถูกต้องตามกฎหมาย ในเขตพื้นที่กรุงเทพมหานคร ปทุมธานี นนทบุรี นครปฐม สมุทรปราการ และชลบุรี รวมถึงจังหวัดอื่น ๆ ที่มีผู้ขึ้นทะเบียนเป็น ผู้ขับขี่รถจักรยานยนต์รับจ้างกับกรมการขนส่งทางบกหรือสํานักงานขนส่งจังหวัดในพื้นที่ วงเงินสินเชื่อเพื่อซื้อรถจักรยานยนต์ รายละ 10,000 - 80,000 บาท และกรณีกู้เพื่อซ่อมแซมรถจักรยานยนต์ วงเงินรายละ 10,000 – 30,000 บาท การคิดดอกเบี้ยแบบลดต้นลดดอก โดยคิดดอกเบี้ยเริ่มต้นที่อัตรา MRR (ปัจจุบัน MRR ร้อยละ 6.875 ต่อปี) สูงสุด ไม่เกิน MRR+3 ต่อปี (ขึ้นอยู่กับประวัติการชําระหนี้หรือความเสี่ยงจากการประเมินขอกู้เงิน) ในส่วนของหลักประกัน บสย. จะเป็นผู้ค้ําประกันสินเชื่อให้เต็มวงเงินกู้ โดยผู้กู้ชําระเพียงแค่ค่าธรรมเนียมตามวงเงินค้ําประกัน (วงเงิน 10,000-50,000 บาท ค่าธรรมเนียมร้อยละ 2.0 ต่อปี / วงเงินมากกว่า 50,000 บาท ค่าธรรมเนียมร้อยละ 1.5 ต่อปีของวงเงินที่กู้) ชําระหนี้เป็นรายเดือน ไม่น้อยกว่า 3 ปี สูงสุดไม่เกิน 5 ปี รวมวงเงินสินเชื่อโครงการ 1,000 ล้านบาท ระยะเวลาจ่ายเงินกู้ตั้งแต่บัดนี้จนถึง 30 มิถุนายน 2563
พิเศษ! สําหรับลูกค้าที่ทําสัญญาเงินกู้ในโครงการนี้ รับฟรีค่าธรรมเนียมค้ําประกันในปีแรกและรับสิทธิฝากเงินสงเคราะห์ชีวิตที่คุ้มครองสินเชื่อ/คุ้มครองอุบัติเหตุในอัตราพิเศษ ทั้งนี้ ผู้ที่สนใจสามารถสอบถามรายละเอียดเพิ่มเติมได้ที่ ธ.ก.ส. ทุกสาขา หรือที่ Call Center 02 555 0555
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงแคนเบอร์รา สถานกงสุลใหญ่ ณ นครซิดนีย์ ร่วมกับหน่วยงานที่เกี่ยวข้องของไทยและออสเตรเลียจัดเที่ยวบินพาณิชย์พิเศษของสายการบินไทย นำคนไทยในออสเตรเลียเดินทางกลับประเทศไทย [กระทรวงการต่างประเทศ]
วันอาทิตย์ที่ 7 มิถุนายน 2563
สถานเอกอัครราชทูต ณ กรุงแคนเบอร์รา สถานกงสุลใหญ่ ณ นครซิดนีย์ ร่วมกับหน่วยงานที่เกี่ยวข้องของไทยและออสเตรเลียจัดเที่ยวบินพาณิชย์พิเศษของสายการบินไทย นําคนไทยในออสเตรเลียเดินทางกลับประเทศไทย [กระทรวงการต่างประเทศ]
สถานเอกอัครราชทูต ณ กรุงแคนเบอร์รา สถานกงสุลใหญ่ ณ นครซิดนีย์ ร่วมกับหน่วยงานที่เกี่ยวข้องของไทยและออสเตรเลียจัดเที่ยวบินพาณิชย์พิเศษของสายการบินไทย เที่ยวบินที่ TG 474 นําคนไทยในออสเตรเลียเดินทางกลับประเทศไทย
เมื่อวันที่ 6 มิถุนายน 2563 สถานเอกอัครราชทูต ณ กรุงแคนเบอร์รา และสถานกงสุลใหญ่ ณ นครซิดนีย์ สถานกงสุลใหญ่กิตติมศักดิ์ ณ นครเมลเบิร์น และนครบริสเบน ร่วมกับหน่วยงานทีมประเทศไทยในออสเตรเลีย และหน่วยงานที่เกี่ยวข้องของไทยและออสเตรเลียได้จัดเที่ยวบินพาณิชย์พิเศษของสายการบินไทย เที่ยวบินที่ TG 474 นําคนไทยในออสเตรเลียจํานวน 290 คนเดินทางกลับประเทศไทย โดยรับผู้โดยสารจากนครบริสเบนและนครเมลเบิร์น โดยเที่ยวบินดังกล่าวออกจากนครเมลเบิร์นเมื่อเวลา 12.05 น.และมีกําหนดถึงกรุงเทพฯ ในวันที่ 6 มิ.ย. 63 เวลาประมาณ 18.45 น. (ตามเวลาประเทศไทย)
การจัดเที่ยวบินพิเศษ TG 474 นี้เป็นไปตามแนวทางจัดการเคลื่อนย้ายคนไทยในต่างประเทศกลับประเทศไทยของศูนย์บริหารสถานการณ์โควิด-19 รวมถึงมาตรการสาธารณสุขเพื่อป้องกัน/ควบคุมโรค และมาตรการจํากัดการเดินทางของรัฐบาลไทยและออสเตรเลีย โดยผู้โดยสารที่เดินทางกลับประเทศไทยกับเที่ยวบินพิเศษนี้เป็นบุคคลสัญชาติไทยที่มีความจําเป็นเร่งด่วน อาทิ ผู้สูงอายุ เด็กและเยาวชน ผู้ที่ประสบปัญหาด้านสุขภาพ และผู้ที่ถือวีซ่าออสเตรเลียประเภทท่องเที่ยว (visitor) หรือวีซ่าชั่วคราวประเภทอื่นๆ ที่หมดอายุแล้วหรือใกล้หมดอายุและไม่สามารถต่ออายุได้อีก
การดําเนินการในครั้งนี้เป็นไปตามนโยบายของรัฐบาลไทยที่ให้ความสําคัญกับการดูแลสวัสดิภาพของคนไทยในต่างประเทศโดยเฉพาะอย่างยิ่งในภาวะการแพร่ระบาดของโรคโควิด-19 โดยให้ความสําคัญกับการนําคนไทยที่ตกค้างในต่างแดนและประสบปัญหาต่างๆ ให้สามารถเดินทางกลับประเทศไทยได้อย่างปลอดภัย
สําหรับคนไทยในออสเตรเลียที่ยังคงประสงค์จะกลับประเทศไทย สถานเอกอัครราชทูตฯ และสถานกงสุลใหญ่ฯ จะหารือกับหน่วยงานที่เกี่ยวข้องของไทยและออสเตรเลียเพื่อหาแนวทางช่วยเหลือและจะแจ้งความคืบหน้าให้ทราบต่อไป
ในกรณีฉุกเฉินโปรดติดต่อสถานเอกอัครราขทูตฯ ที่ หมายเลขโทรศัพท์สายด่วน 0402 735 642 หรือ 0429 597 191 หรือ Line ID: CBRCONSULAR
และสถานกงสุลใหญ่ฯ ที่หมายเลขโทรศัพท์ (02) 9241 2542-3 สายด่วน 0411 424 303
LINE ID: thaiconsulatesydney
รัฐบาลไทย-ข่าวทำเนียบรัฐบาล-อธิบดีกสร. มอบใบประกาศเกียรติคุณสถานประกอบกิจการใช้ GLP
วันศุกร์ที่ 15 มีนาคม 2562
อธิบดีกสร. มอบใบประกาศเกียรติคุณสถานประกอบกิจการใช้ GLP
เมื่อวันที่ 14 มีนาคม 2562 นายวิวัฒน์ ตังหงส์ อธิบดีกรมสวัสดิการและคุ้มครองแรงงาน มอบใบประกาศเกียรติคุณแก่สถานประกอบกิจการที่นําแนวปฏิบัติการใช้แรงงานที่ดี (GLP) ไปใช้ในการบริหารจัดการแรงงาน ประจําปีงบประมาณ พ.ศ. 2562
เพื่อเชิดชูเกียรติสถานประกอบกิจการที่นําแนวปฏิบัติการใช้แรงงานที่ดี (Good Labour Practices : GLP) ไปใช้ในการบริหารจัดการแรงงาน โดยมีสถานประกอบกิจการ จํานวน 62 แห่ง เข้ารับประกาศเกียรติคุณ ณ โรงแรม มิราเคิล แกรนด์ คอนเวนชั่น กรุงเทพฯ
รัฐบาลไทย-ข่าวทำเนียบรัฐบาล-รมว.สธ. ร่วมเปิดโรงงานผลิตหน้ากากอนามัย ที่จังหวัดระยองพร้อมรับมอบหน้ากากอนามัย 1 ล้านชิ้นให้รัฐบาลแจกจ่ายให้กลุ่มเปราะบางและกลุ่มเสี่ยง [กระทรวงสาธารณสุข]
วันพฤหัสบดีที่ 21 พฤษภาคม 2563
รมว.สธ. ร่วมเปิดโรงงานผลิตหน้ากากอนามัย ที่จังหวัดระยองพร้อมรับมอบหน้ากากอนามัย 1 ล้านชิ้นให้รัฐบาลแจกจ่ายให้กลุ่มเปราะบางและกลุ่มเสี่ยง [กระทรวงสาธารณสุข]
รองนายกรัฐมนตรีและรัฐมนตรีว่าการกระทรวงสาธารณสุข ร่วมเปิดโรงงานผลิตหน้ากากอนามัย ที่จังหวัดระยองพร้อมรับมอบหน้ากากอนามัย 1 ล้านชิ้นให้รัฐบาลแจกจ่ายให้กลุ่มเปราะบางและกลุ่มเสี่ยง
รองนายกรัฐมนตรีและรัฐมนตรีว่าการกระทรวงสาธารณสุข ร่วมเปิดโรงงานผลิตหน้ากากอนามัย ที่จังหวัดระยองพร้อมรับมอบหน้ากากอนามัย 1 ล้านชิ้นให้รัฐบาลแจกจ่ายให้กลุ่มเปราะบางและกลุ่มเสี่ยง
บ่ายวันนี้ (20 พฤษภาคม 2563) ที่บริษัท เอสเอ็นซี ฟอร์เมอร์ จํากัด (มหาชน) จังหวัดระยอง นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ร่วมเปิดโรงงานผลิตหน้ากากอนามัย ซึ่งเป็นความร่วมมือของคณะทํางานพัฒนาบุคลากรและการศึกษาเขตพัฒนาพิเศษภาคตะวันออก EEC HDC มหาวิทยาลัยเทคโนโลยีราชมงคลภาคตะวันออก และบริษัท เอสเอ็นซี ฟอร์เมอร์ จํากัด (มหาชน) จัดตั้งโรงงานผลิตหน้ากากอนามัยเพื่อการกุศล และสนับสนุนการทํางานของบุคลากรทางการแพทย์และสาธารณสุข รับมือสถานการณ์โรคติดเชื้อไวรัสโคโรนา 2019 พร้อมรับมอบหน้ากากอนามัย 1 ล้านชิ้นให้รัฐบาลแจกจ่ายให้กลุ่มเปราะบางและกลุ่มเสี่ยง
นายอนุทินกล่าวว่า ในนามรัฐบาลไทย ขอขอบคุณภาคเอกชนที่มีจิตกุศล ช่วยผลิตหน้ากากอนามัยเพื่อบริจาคและแบ่งปันให้กลุ่มเปราะบางและกลุ่มเสี่ยง ผ่าน “มูลนิธิบูรณะชนบทประเทศไทยในพระบรมราชูปถัมภ์” (โครงการเทใจ) และองค์การเภสัชกรรม เช่น คนไร้บ้าน นักโทษรายใหม่ ผู้ต้องขังตั้งครรภ์ ผู้ต้องขังเด็ก ผู้ต้องขังที่พิการหรือผู้สูงอายุ คนในชุมชนแออัด คนเก็บขยะ คนงานต่างด้าวตามชายแดน คนดูแลผู้ป่วยติดเตียง และกลุ่มเจ้าหน้าที่ของรัฐที่ให้บริการดูแลประชาชน รวมถึงประชาชนทั่วไป นับเป็นการช่วยเหลือแบ่งเบาภาระของรัฐบาล โดยได้รับความร่วมมือจากบริษัทไปรษณีย์ไทยจัดส่งให้กับภาคีเครือข่ายที่ทํางานกับกลุ่มเปราะบางและกลุ่มเสี่ยง เป็นการกระตุ้นให้ประชาชนเหล่านี้ มีความตื่นตัวและเข้าถึงหน้ากากอนามัย ลดความเสี่ยงในการติดเชื้อ ช่วยลดความรุนแรงการระบาดระลอกต่อไป
ทั้งนี้ หน้ากากอนามัยผลิตโดยโรงงานอินฟินิตี้ พาร์ท จํากัด ซึ่งเป็นบริษัทในเครือบริษัทเอสเอ็นซี ฟอร์เมอร์ จํากัด (มหาชน) มีกําลังการผลิตขั้นต่ําวันละ 57,600 ชิ้น หรือ 1,497,600 ชิ้นต่อเดือน (26 วันทํางาน)
********************************* 20 พฤษภาคม 2563
รัฐบาลไทย-ข่าวทำเนียบรัฐบาล-ย้ำ! พรก.กู้เงิน 1 ล้านล้าน ช่วยพยุงเศรษฐกิจ ดูแลทุกกลุ่ม เตรียมจ้างงาน-สร้างรายได้ชุมชน
วันพฤหัสบดีที่ 6 สิงหาคม 2563
ย้ํา! พรก.กู้เงิน 1 ล้านล้าน ช่วยพยุงเศรษฐกิจ ดูแลทุกกลุ่ม เตรียมจ้างงาน-สร้างรายได้ชุมชน
--
#ไทยคู่ฟ้าพลเอก ประยุทธ์ จันทร์โอชา นายกรัฐมนตรีและ รมว.กลาโหม ย้ําในเวทีปาฐกถาพิเศษ เนื่องในงานครบรอบ 74 ปี นสพ.บางกอกโพสต์ เรื่องการตราพระราชกําหนดให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคม จากผลกระทบของโรคโควิด-19 หรือ พ.ร.ก.กู้เงิน 1,000,000 ล้านบาท ว่าจะช่วยพยุงให้กิจกรรมทางเศรษฐกิจดําเนินไปได้ระดับหนึ่ง
ที่ผ่านมารัฐบาลได้ดําเนินโครงการด้านการแพทย์และสาธารณสุข และช่วยเหลือเยียวยาให้กับผู้ได้รับผลกระทบ ซึ่งได้อนุมัติแล้ว 4 กลุ่ม คือ (1) กลุ่มอาชีพอิสระ 170,000 ล้านบาท (2) กลุ่มเกษตรกร 150,000 ล้านบาท (3) กลุ่มเปราะบาง 20,345 ล้านบาท (4) กลุ่มประชาชนผู้ถือบัตรสวัสดิการแห่งรัฐ 3,492 ล้านบาท ส่วนโครงการฟื้นฟูเศรษฐกิจและสังคมหลังจากนี้วงเงิน 400,000 ล้านบาท จะใช้จ้างงานและการสร้างรายได้ที่ช่วยสร้างการเติบโตทางเศรษฐกิจของชุมชนเป็นลําดับแรก โดยการใช้จ่ายงบประมาณทั้งหมดจะต้องพิจารณาให้สอดคล้องกับสถานการณ์การแพร่ระบาด ควบคู่ไปกับงบประมาณรายจ่ายปี 2564 ที่จะเสนอรัฐสภาต่อไป
รัฐบาลไทย-ข่าวทำเนียบรัฐบาล-เราจะสามารถแยกอาการของการเป็นภูมิแพ้กับการติดไวรัสโควิด-19 ได้อย่างไร ??
วันอาทิตย์ที่ 7 มิถุนายน 2563
เราจะสามารถแยกอาการของการเป็นภูมิแพ้กับการติดไวรัสโควิด-19 ได้อย่างไร ??
จะสามารถแยกอาการภูมิแพ้กับไวรัสโควิด-19 อย่างไร
Q: เราจะสามารถแยกอาการของการเป็นภูมิแพ้กับการติดไวรัสโควิด-19 ได้อย่างไร ??
A : ทั้ง 2 โรค มีทั้งอาการที่เหมือนและต่างกัน ดังนี้
โควิด-19 = ไข้ ปวดเมื่อยตัว ไอ หอบ หรืออาจจะไม่มีอาการก็ได้
ภูมิแพ้ = คันคอ / ตา /จมูก มีน้ํามูกและอาจจะหอบเหนื่อย
รัฐบาลไทย-ข่าวทำเนียบรัฐบาล-พม. จับมือ รง. ลงพื้นที่ช่วยกลุ่มเปราะบางในชุมชนย่านประเวศ กทม. จากผลกระทบโรคโควิด-19 พร้อมจัดหางาน ฝึกอาชีพ ส่งเสริมรายได้
วันจันทร์ที่ 25 พฤษภาคม 2563
พม. จับมือ รง. ลงพื้นที่ช่วยกลุ่มเปราะบางในชุมชนย่านประเวศ กทม. จากผลกระทบโรคโควิด-19 พร้อมจัดหางาน ฝึกอาชีพ ส่งเสริมรายได้
พม. จับมือ รง. ลงพื้นที่ช่วยกลุ่มเปราะบางในชุมชนย่านประเวศ กทม. จากผลกระทบโรคโควิด-19 พร้อมจัดหางาน ฝึกอาชีพ ส่งเสริมรายได้
วันที่ 24 พ.ค. 63 เวลา 10.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วย หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน และคณะผู้บริหารกระทรวง พม. รวมทั้งหน่วยงานที่เกี่ยวข้องลงพื้นที่ ณ ชุมชนเฟื่องฟ้า ถนนเฉลิมพระเกียรติ ซอย 39 แขวงหนองบอน เขตประเวศ กรุงเทพฯ ซึ่งเป็นชุมชนที่ไม่ได้จดทะเบียนกับกรุงเทพมหานคร เพื่อพบปะเยี่ยมให้กําลังใจและช่วยเหลือประชาชนกลุ่มเป้าหมายที่ประสบปัญหาความยากลําบาก และได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19) พร้อมทั้งรับฟังปัญหาและความต้องการของชุมชน และหารือร่วมกันถึงแนวทางการพัฒนาคุณภาพชีวิตที่ดีของชุมชน
นายจุติ กล่าวว่า ชุมชนเฟื่องฟ้า ประกอบด้วย 122 ครัวเรือน 360 คน แบ่งเป็นเด็กและเยาวชน 101 คน ผู้สูงอายุ 51 คน และวัยทํางาน 208 คน อีกทั้งมีกลุ่มผู้ประสบปัญหาทางสังคมที่เป็นผู้ป่วยติดเตียง 3 คน คนพิการ 2 คน และผู้ด้อยโอกาส 6 คน สมาชิกในชุมชนส่วนใหญ่มีอาชีพรับจ้าง ปัจจุบัน ชุมชนเฟื่องฟ้าเป็นชุมชนเข้มแข็ง โดยมีการพัฒนาศักยภาพของผู้นําชุมชนมาอย่างต่อเนื่องและร่วมกับคณะทํางานจิตอาสา เข้าร่วมกับสภาองค์กรชุมชน เขตประเวศ กทม. ซึ่งเป็นเวทีกลางในการขับเคลื่อนงานร่วมกับกลุ่มองค์กรต่างๆ ด้านชุมชน เพื่อการปรับใช้พื้นที่ส่วนกลางของชุมชน ให้เกิดประโยชน์สูงสุด อาทิ การปลูกผักไร้สารเพื่อบริโภคเองภายในชุมชน การสร้างบ้านกลางเพื่อรองรับและดูแลผู้สูงอายุ และการพัฒนาอาชีพให้กับกลุ่มเยาวชน เช่น บริการเสริมสวยและซักอบรีด เป็นต้น
นายจุติ กล่าวต่อไปว่า วันนี้ กระทรวง พม. ลงพื้นที่ชุมชนเฟื่องฟ้าเป็นชุมชนที่ไม่ได้จดทะเบียนกับกรุงเทพมหานคร ทําให้ไม่สามารถเข้าถึงบริการและสวัสดิการสังคมจากภาครัฐ ซึ่งชุมชนเช่นนี้เป็นชุมชนตกสํารวจที่ยังไม่มีหน่วยงานภาครัฐเป็นเจ้าภาพดูแลและยังมีอยู่เป็นจํานวนมาก ทั้งนี้ รัฐบาลจึงมอบหมายให้กระทรวง พม. เข้ามาดูแลช่วยเหลือชุมชน โดยบูรณาการทํางานร่วมกับกระทรวงแรงงาน โดยกรมการจัดหางาน กรมพัฒนาฝีมือแรงงาน และสํานักงานประกันสังคม เพื่อช่วยหางาน รับสมัครงาน และฝึกทักษะอาชีพ รวมทั้งบริการประกันสังคมเคลื่อนที่กระทรวงมหาดไทย โดย กรุงเทพมหานคร เพื่อพัฒนาสภาพแวดล้อมและคุณภาพชีวิต และกระทรวงสาธารณสุข โดยกรมอนามัย เพื่อดูแลสุขอนามัยและป้องกันการแพร่ระบาดของโรคโควิด-19
นายจุติ กล่าวเพิ่มเติมว่า ตนได้รับข้อร้องเรียนจากชุมชนว่าไม่อยากย้ายไปพื้นที่ใหม่ แต่ประสงค์จะอยู่อาศัยในพื้นที่เดิม โดยขอเช่าที่ และจะให้มีการจัดระเบียบชุมชนใหม่ อีกทั้ง ขอให้มีการส่งเสริมอาช